Publication: Magyar Közlöny
Issue: MK-2001-73 (Year: 2001, Number: 73)
Era: 1990-2004
Section: A Veszprémi Munkaügyi Bíróság az Alkotmánybíróságról szóló 1989. évi XXXII. törvény (a továbbiakban: Abtv.)
Paragraph Index: 776

230. § c) pontja első és második francia bekezdésében szabályozott módja, amely lehetőséget ad a fegyveres szervnek a szerződéses állományú katona szolgálati viszonyának időtartam lejárta előtti felbontására, hátrányos megkülönböztetést jelent a más szolgálati jogviszonyban állókkal szemben, mert olyan egyoldalú jogviszony megszüntetést enged meg, amely lényegesen hátrányosabb a hasonló előfeltételek alapján alkalmazandó felmentésnél, ezért sérti az Alkotmánynak a diszkrimináció tilalmáról rendelkező 70/A. § (1) és (3) bekezdését. Indítványozó bíró kérte, hogy az Alkotmánybíróság rendelkezzék a Hszt. 230. § c) pontja 2001/73. szám első és második francia bekezdésének az előtte folyó perben való alkalmazási tilalmáról. Indítványozó bíró kérte továbbá, hogy az Alkotmánybíróság állapítsa meg, „...mulasztott a jogalkotó, amikor nem szabályozta a szerződéses szolgálati jogviszonynak a szerződés lejárta előtti megszüntetése esetén a fegyveres szervre háruló anyagi következményeit.” E szabályozási hiányosság miatt mindazoktól a juttatásoktól, amelyeket a Hszt. különböző rendelkezései a szolgálati jogviszony megszűnése esetére biztosítanak, elesnek azok, akiknek a szerződéses szolgálati viszonya a fegyveres szervnek a támadott rendelkezéseken alapuló egyoldalú felbontásával szűnt meg. Az Alkotmánybíróság az eljárás során megkereste a honvédelmi minisztert. II. Az Alkotmány 70/A. § (1) és (3) bekezdése a következőképpen rendelkezik: „(1) A Magyar Köztársaság biztosítja a területén tartózkodó minden személy számára az emberi, illetve az állampolgári jogokat, bármely megkülönböztetés, nevezetesen faj, szín, nem, nyelv, vallás, politikai vagy más vélemény, nemzeti vagy társadalmi származás, vagyoni, születési vagy egyéb helyzet szerinti különbségtétel nélkül. (...)

Source: https://magyarkozlony.hu/hivatalos-lapok/4dea48e44a475c3a015b632a3521b60bccb3ddd9/dokumentumok/eabc6a2d7be06453d5eb111969a0947c1d4d5df0/letoltes